Օգոստոսի 28-ին ԱԺ արտահերթ նստաշրջանում քննարկվեց Սեւանա լճից 40 միլիոն խորանարդ մետր ջրառ իրականացնելու նախագիծը: Ջրային պետական կոմիտեի նախագահ Ինեսսա Գաբոյանն առաջարկեց նախագծի առաջին եւ երկրորդ ընթերցումը կազմակերպել 24 ժամվա ընթացքում: ԱԺ փոխնախագահ Արփինե Հովհաննիսյանին զարմացրեց նրա շտապողականությունը եւ առաջարկեց հիմնավորել պատճառները: Գաբոյանը նշեց, որ իր համար էլ դժվար է Սեւանից լրացուցիչ ջրառի նախաձեռնությամբ հանդես գալը, բայց սա մեկ օրվա որոշում չէ: